**יחידת מַגְלָן** (**יחידה 212**‏‏) היא יחידת קומנדו בצה"ל, המתמחה בהשמדת מטרות איכות בעומק שדה הקרב וביצירת מודיעין צבאי באמצעות אמצעי לחימה מיוחדים. היחידה הוקמה בינואר 1986 תחת פיקוד עוצבת קלע דוד, לאחר כשלוש שנים עברה לעוצבת האש, והייתה כפופה לה עד דצמבר 2015. ב־27 בדצמבר 2015 הוכפפה לחטיבת עוז. היחידה נקראת על שם העוף מגלן, שניתן לראותו גם בסיכת היחידה.

שם היחידה
---------

מפקד היחידה הראשון, סא"ל דני הרמן, סיפר מדוע בחר בציפור מגלן כשמה של היחידה: 

> 
> זו ציפור שהייתה מאוד נדירה בארץ אבל נקלטה והחלה מקננת בה, כלומר הצליחה להסתגל לחיים פה ובעצם להשתלב במדינה הצומחת. שתיים, כי יש לה יכולת להסתוות ולהיות צנועה, ומצד שני לדעת למצוא מזון ולא לחשוש, גם אם יש נוכחות של אנשים בסמוך לה.
> 
> 
> 
> — מיכל דניאלי, "עושים שמות"
> 

סיכת היחידה עוצבה בידי אביחי פורת, לוחם ומפקד צוות ממחזור פברואר 1991. יצוין שכל היחידות שהוקמו תחת פיקוד עוצבת קלע דוד קיבלו שמות המתחילים באות מ'.

היסטוריה ופעילות מבצעית
-----------------------

תג חטיבת עוז שבה מוצבת יחידת מגלן
### הקמה

לאור לקחי לוחמת הנ"ט שגובשו בצה"ל לאחר מלחמת יום הכיפורים ומלחמת לבנון, החליט ראש חטיבת התורה והפיתוח במפקדת חילות השדה, תא"ל דורון רובין, בינואר 1986, כי יש להקים בצה"ל יחידה חדשה המתמחה בלוחמת נ"ט תוך שימוש באמל"ח מתקדם. הקמת היחידה הוטלה על עוצבת קלע דוד בפיקודו של אל"ם בני (בנגה) בית אור, ייעוד מגלן נקבע למבצעים מיוחדים, ופותח עבורה מסלול ההכשרה ייחודי על ידי העוצבה.

בראשית דרכה כללה היחידה צוות צעיר שגויס בנובמבר 1985 בפיקודו של אורי ה. וצוות בוגר שהורכב על בסיס לוחמים מיחידות מובחרות שונות. היחידה פעלה תחת פיקודה הישיר של עוצבת קלע דוד, לאחר כשלוש שנים עברה לעוצבת האש.

מספר חודשים לאחר גיוס צוות נובמבר 85' אשר היווה את ראשית הקמתה של היחידה, מונה רס"ן דני הרמן למפקד הראשון של היחידה. הרמן הוא יוצא סיירת גולני ששימש קודם לכן כמפקד פלנ"ט גולני. הוא היה לאחר שחרור מצה"ל כאשר פנה אליו תא"ל דורון רובין, שהחליט על הקמת היחידה, וביקש ממנו לחזור לצבא כדי לפקד על היחידה. לאחר שנה סיים את תפקידו. מפקד העוצבה, בנגה, החליט למנות את מוטי יוגב למפקד הבא.

### הלחימה ברצועת הביטחון

במשך השנים פעלה היחידה בלבנון במבצעים חשאיים. מי ששיפר את מעמדה של היחידה והפך אותה ליחידה מבצעית משמעותית היה טל רוסו. נפתלי בנט, שהיה אז מפקד צוות ביחידה, סיפר על תקופת הפיקוד של רוסו כי "הוא הצליח לעשות שינוי גדול. היו לנו הצלחות אדירות בלבנון. חיסלנו עשרות מחבלים בשיטות חדשות ומפתיעות שהחזבאללה לא ידע להתמודד איתן". בין היתר הוביל רוסו את לוחמי היחידה במבצע דין וחשבון.

באפריל 1996, במהלך מבצע "ענבי זעם", פעל כוח של היחידה בפיקוד המ"פ נפתלי בנט, בגזרת כפר קאנא. הכוח פעל בגזרה 8 ימים רצופים, במהלכם הרג הכוח מספר רב של מחבלים. ביום השמיני לפעילותו נקלע הכוח לאש מרגמות. בנט דיווח על כך לחפ"ק, שהחליט על סיוע ארטילרי ליחידה. סוללת תותחי 155 מ"מ של חיל התותחנים ירתה חמישה פגזים לעבר מקור האש, וחלק מהפגזים נפלו על מחנה של האו"ם ובו פליטים לבנונים, שממנו או בקרבתו בוצע ירי חזבאללה. בתקרית נהרגו 102 אזרחים ו־4 חיילי או"ם וכ־100 אזרחים נוספים נפצעו. בעקבות התקרית הופעל לחץ בינלאומי כבד להפסיק את המבצע.

### האינתיפאדה השנייה ומלחמת לבנון השנייה

במהלך האינתיפאדה השנייה הוסטה היחידה לפעילות ביהודה ושומרון, בעיקר בביצוע מעצרים של מבוקשים. ב-19 במרץ 2002 תקפו שני מחבלים צוות טירונים מן היחידה, אשר זה עתה החל את האימון המתקדם, בשעה שתירגל לינה בשטח חמאם אל־מליח. ממכת האש הראשונה נהרג מפקד הצוות, טל צמח, ונפצעו מספר חיילים. לוחמי הצוות שהקיצו משנתם הרגו את אחד המחבלים. מפקד מגמת האימון המתקדם בבא"ח צנחנים, רס"ן גיא חזות, שהגיע עם כוחות הכוננות ניהל את הקרב במהלכו נהרג המחבל הנוסף. במהלך מבצע חומת מגן לחמה היחידה ברמאללה.

ב-13 במרץ 2003 ארעה תקרית קשה של הריגת המאבטחים בדרום הר חברון כאשר כוח מן היחידה ומסוק קרב של צה"ל הרגו בשוגג קצין בחופשה ומאבטח נוסף ששהו בסמוך ליישוב פני חבר. בשל כך רשם מפקד פיקוד המרכז, משה קפלינסקי, הערה פיקודית בתיקו האישי של מפקד היחידה, דני קס לוין, ובמקביל קיבל הרמטכ"ל משה יעלון את המלצת האלוף שלא למנות את מפקד חטיבת יהודה, חגי מרדכי, למפקד חטיבת הצנחנים באותה השנה.

ב-19 ביולי 2006, במהלך מלחמת לבנון השנייה, נתקל כוח מהיחידה בחוליית מחבלים מעבר לגדר המערכת צפונית לאביבים. במקום התפתחו חילופי אש כבדים. זו הייתה הפעם הראשונה בה נפגשו הלוחמים עם מה שנודע מאוחר יותר כ"שמורת טבע" – מערכת הבונקרים הנסתרת שחפרו מחבלי חזבאללה. במהלך הלחימה נהרגו שניים מחיילי היחידה ומערכת הבונקרים הושמדה וטוהרה. בהמשך המלחמה, במבצע נערי החוף, פעלה היחידה בגזרה המערבית בדרום לבנון באזור שקיף אל חרדון והשמידה כ־150 מטרות, בהן כ־40 משגרי רקטות. על פעילותה במלחמת לבנון השנייה קיבלה היחידה ציון לשבח יחידתי ממפקד פיקוד המרכז.

### לאחר מלחמת לבנון השנייה

לוחמי מגלן במלחמת חרבות ברזל
ב-18 באוקטובר 2011 אבטחה היחידה את חזרתו של גלעד שליט משבי החמאס.

בשנת 2014 השתתפו לוחמי היחידה, בפיקודו של מפקד היחידה סא"ל יובל גז, במבצע שובו אחים. לוחמי היחידה היו שותפים לחשיפת גופות הנערים הנעדרים לאחר 18 ימים של חיפושים. בהמשך השתתפה היחידה במבצע צוק איתן. ב-30 ביולי 2014 נהרגו שלושה מלוחמי היחידה בעת טיפול במנהרה ממולכדת שהוסתרה במרפאה של אונר"א בדרום רצועת עזה. ב־19 בינואר 2015 הוענק ליחידה צל"ש הרמטכ"ל על פעילותה במבצע צוק איתן.

### לאחר צוק איתן

ב-14 במאי 2018 היה כוח מהיחידה ערוך לאורך גבול ישראל-עזה, בשל העימותים שהתנהלו לאורך הגדר באותה תקופה. הכוח זיהה חוליית מחבלי חמאס שהגיעה בחסות ההמון שהפגין באותה העת. החוליה ביצעה ירי ובמקביל השליכה רימונים ומטעני צינור לעבר הכוח, תוך ניסיון לחצות את גדר הגבול. חיילי הכוח הסתערו על המחבלים בחיפוי טנק וכלי טיס ובתום קרב קצר נספרו 8 מחבלים הרוגים. ב-27 ביוני 2018 קלטה היחידה את פלגת "רימון" המבוססת על יחידת רימון שנסגרה.

ב-12 ביולי 2018 זכו צלפי היחידה באליפות הצליפה הבין-לאומית שארגן בית הספר לצליפה, קליעה ולוחמה בטרור. מגלן התחרו בבית היחידות המיוחדות והבינלאומיות שכלל צלפים ממספר צבאות בהם צלפי יחידות עילית כגון אריות הים (Navy SEALs), יחידת הריינג'רס של צבא ארצות הברית וצלפים מקנדה, איטליה, פולין ויוון.

ביולי ואוגוסט 2020 פעלה היחידה במבצע יוצא לאור בגבולות לבנון וסוריה,

לוחמי מגלן במלחמת חרבות ברזלוב-2 באוגוסט 2020 הרג כוח מהיחידה, ששהה במארב בדרום רמת הגולן, בחיפוי כלי טיס של חיל האוויר, ארבעה מחבלים בעת שהניחו מטעני חבלה בשטח ישראל.

במאי 2021 פעלה יחידת מגלן במבצע שומר החומות ברצועת עזה וסיכלה חוליות תמ״ס חוליות נ"ט ומשגרי נ"ט של חמאס והג'יהאד האסלאמי הפלסטיני וחילצה תחת אש כבדה לוחמים באירוע נתיב העשרה. ב-25 בנובמבר 2021 הוענק למגלן אות הערכה מבצעי מטעם הרמטכ"ל.

### לאחר שומר החומות

היחידה פעלה במבצע שובר גלים בג'נין, שכם, רמאללה ויריחו. באוגוסט 2022 פעלה היחידה במבצע עלות השחר בעזה ותקפה מטרות טרור והגנה על ישובי העוטף. בינואר 2023 פעלה ביחד עם סיירת חרוב, לוחמי עוקץ והימ"מ במבצע בג'נין לסיכול תשתית טרור של הגא"פ שבו נהרגו כ-10 מחבלים. במאי 2023 פעלה במבצע מגן וחץ בעזה והגנה על יישובי עוטף עזה ביצעה פעולות רכובות באזורים מאוימים בנ"ט וחשפה אויב.

ביולי 2023 פעלה היחידה במבצע בית וגן שם תקפה יעדי טרור, השמידה מחסני תחמושת וחמ״לים וניהלה לחימה מדלת לדלת.

לוחם מגלן במלחמת חרבות ברזל
### מלחמת חרבות ברזל

 ערך מורחב – **חטיבת עוז במלחמת חרבות ברזל**  

#### פעילות במלחמת חרבות ברזל

במתקפת הפתע על ישראל מרצועת עזה ב-7 באוקטובר 2023 לוחמי מגלן הוזנקו להגן על היישובים ונלחמו במחבלים בקרבות קשים שבמהלכם הרגו מחבלי חמאס רבים. במהלך הקרבות איבדה היחידה 13 מלוחמיה בהם סגן מפקד היחידה רס"ן חן בוכריס וקצין האג"ם של היחידה סרן יפתח יעבץ.

במלחמת חרבות ברזל שפרצה בעקבות מתקפת הפתע הרגו לוחמי מגלן מחבלים נוספים וביצעו את טבילת האש המבצעית של "עוקץ פלדה" – פצצת מרגמה מונחית, כאשר השמידו באמצעותה עמדת ירי של חמאס ברצועת עזה.

#### התמרון היבשתי ברצועת עזה

ב-13 בנובמבר 2023, במהלך התמרון הקרקעי של כוחות צה"ל ברצועת עזה, ניהלה היחידה קרבות בצפון הרצועה שבמהלכם נהרג קצין אג״ם היחידה (אשר החליף את סרן יפתח יעבץ ז״ל שנפל בשבת השחורה) רס"ן יששכר נתן. לוחמי היחידה השמידו מטרות טרור וחיסלו מחבלים באמצעים שונים, בהם טילי גיל ופצמ"ר עוקץ פלדה.

לוחמי מגלן בשכונת אל אמל בח'אן יונס במלחמת חרבות ברזל
ב-14 בנובמבר פעל צוות הקרב החטיבתי יחד עם צק"ח נח"ל וגבעתי לכיבוש מחנה א-שאטי במערב העיר עזה. לוחמי חטיבה פעלו בצפון המחנה לאיתור פעילי גדוד שאטי ולהשמדת התשתיות שלו. כוחות החטיבה פשטו על מבנים בעומק המחנה והשמידו תשתיות אויב רבות. בנוסף, הם ביצעו פשיטה לטיהור מרחב בית ספר שבו נמצאו עמדות משגרי נ"ט, כמות גדולה של אמל"ח ותשתיות טרור. שעות לפני שהכוחות הקרקעיים נכנסו לשאטי, חיל האוויר תקף מטרות אויב במחנה.

ב-21 בנובמבר במהלך הבוקר פעלו כוחות חטיבת הקומנדו בהובלת יחידת מגלן, במרחב שאטי. הלוחמים איתרו והשמידו מטרות כמו תצפיות, תשתיות טרור שרובן היו בתווך האזרחי, משגרי נ"ט וחוליות נ"ט. לפי דובר צה"ל, במהלך הפעילות חיסלו הלוחמים מחבלים רבים בהיתקלויות.

ב-3 בדצמבר החלו לפעול כוחות היחידה במרחב ח'אן יונס. במהלך הלחימה איתרו והשמידו הלוחמים תשתיות טרור נוספות וחיסלו מחבלים רבים. במהלך הלחימה נפל רס"ל אוריה באייר - לוחם ביחידה.

מפקדי היחידה
------------

מפקד היחידה הראשון היה דני הרמן, בוגר סיירת גולני ששימש כמפקד פלנ"ט גולני. אחריו מונה מוטי יוגב, בוגר סיירת מטכ"ל, לאחר שהיה בתפקיד סמג"ד 890. יוגב פיקד על היחידה בפרוץ האינתיפאדה הראשונה. בהמשך פיקד על היחידה נועם בן צבי, יוצא חטיבת הצנחנים. אחריו הגיע טל רוסו. רוסו נחשב למפקד הבולט בתולדות היחידה, וכמי שקידם את רמתה המקצועית ושיפר את הדימוי שלה בתוך הצבא. רוסו היה גם אחד מהדוחפים הגדולים לשיתופה של היחידה בפעילות הסיכול הממוקד בשטחים. מפקד נוסף היה אסף שביט שנפצע קשה בעזה בעת אירועי מנהרת הכותל. מסיירת מטכ"ל הגיעו המפקדים רוני בלקין ודרור וינברג, שהפך את היחידה ל"ציידת מחבלים ראשית" בימי הלחימה ברצועת הביטחון בלבנון בשנות ה־90. מתקופת פיקודו של דרור וינברג, מרבית מפקדי היחידה היו בוגרי חטיבת הצנחנים, למעט דני קס לוין ויובל גז שעשו את רוב שירותם ביחידת מגלן.

|  |  |  |
| --- | --- | --- |
|  **שם** | **תקופת כהונה** | **הערות** |
| דני הרמן | 1986–1987 |  |
| מוטי יוגב | 1987–1989 | לימים מפקד חטיבת אפרים וחבר הכנסת |
| נועם בן צבי | 1989–1991 | לימים מפקד החטיבה המערבית ביחידת הקישור ללבנון |
| רן טמיר | 1991–1992 |  |
| טל רוסו | 1992–1994 | לימים מפקד פיקוד הדרום ומפקד מפקדת העומק |
| אסף שביט | 1994–1995 | לימים מפקד חטיבת יהודה |
| רוני בלקין | 1995–1997 | לימים מפקד חטיבת הבקעה |
| דרור וינברג | 1997–1999 | לימים נהרג בחברון, בעת שפיקד על חטיבת יהודה |
| יוסי בכר | 1999–2001 | לימים מפקד הגיס המטכ"לי ומפקד בית הספר לפיקוד, שליטה ומטה מבצעי |
| מוטי ברוך | 2001–2002 | לימים מפקד הגיס המטכ"לי ומפקד פיקוד האימונים וההכשרות |
| דני קס לוין | 2002–2004 | לימים מפקד עוצבת חצי האש |
| אמיר ברעם | 2004–2006 | לימים סגן הרמטכ"ל |
| אליעזר טולדנו | 2006–2008 | לימים מפקד פיקוד הדרום |
| נמרוד אלוני | 2008–2010 | לימים מפקד מפקדת העומק והמכללות הצבאיות |
| אבי בלוט | 2010–2012 | לימים מפקד אוגדת איו"ש |
| גיא לוי | 2012–2014 | לימים קחצ"ר |
| יובל גז | 2014–2016 | לימים ראש חטיבת שילו"ח |
| אבינועם אמונה | 2016–2018 | לימים מפקד עוצבת הגולן |
| רועי צוויג-לביא | 2018–2020 | לימים מפקד חטיבת שומרון |
| רן פרידמן | מאי 2020 - אוגוסט 2022 | לימים מפקד חטיבה 226 |
| א' | אוגוסט 2022 - | מפקד היחידה במלחמת חרבות ברזל |

1.

אמצעי לחימה
-----------

רובי השירות של הלוחמים ביחידה הם מדגמי M4A1 קרבין מקוצרר (M4 קומנדו) פרט לקלעים שמשתמשים בנשק ארוך. בנוסף לנשק האישי לוחמי היחידה מפעילים מקלעי נגב, נגב קומנדו (נגבון), נגב NG7 ומאג. היחידה מפעילה גם צלפים החמושים במערכות נשק צלפים המבוססות על רובה הצלפים רמינגטון M24 הבריחי (המשמש את כלל מערך הצליפה בצה"ל), ה־SR-25 Mk 11 החצי־אוטומטי ורובי צלפים לטווח ארוך. ב־2018 נכנס לשירות ביחידת מגלן רובה הצלפים בארט MRAD שנבחר לשמש את היחידות המיוחדות של צה"ל בעקבות הצלחתו בימ"מ, ובשנת 2021 החל הבארט REC10 החצי-אוטומטי להחליף את ה-SR-25.

היחידה מפעילה אמצעי לחימה נוספים, בהם פצצת המרגמה המונחית "עוקץ פלדה", ואמצעי לחימה הייחודיים לה, חלקם מסווגים.

* נשק אישי: רובה M4A1 פלאט-טופנשק אישי: רובה M4A1 פלאט-טופ
* רובה צלפים רמינגטון M24רובה צלפים רמינגטון M24
* רובה צלפים SR-25רובה צלפים SR-25
* מקלע מאגמקלע מאג
* רובה צלפים בארט MRADרובה צלפים בארט MRAD
* מקלע נגב NG7מקלע נגב NG7
* מקלע נגב ומקלעי מאגמקלע נגב ומקלעי מאג
* פצמ"ר "עוקץ פלדה" אמל"ח בשימוש היחידהפצמ"ר "עוקץ פלדה" אמל"ח בשימוש היחידה

מיונים וקבלה ליחידה
-------------------

לוחמי היחידה מתקבלים ליחידה באחת משתי דרכים:

1. לאחר שינוי פורמט הגיבושים של צה"ל מלש"בים יכולים להתקבל ישירות ליחידה לאחר גיבוש מטכ"ל או שייטת.
2. מתגייסים לחטיבת הצנחנים, העוברים גיבוש ממיין ליחידות החטיבתיות, שאורכו 3 ימים והוא מורכב מיומיים של אימונים פיזיים ויום נוסף של ראיונות על ידי לוחמי היחידה. לאחריו נערכים טירונות ואימון מתקדם בצנחנים. לאחר סיום שלב האימון המתקדם עולים החיילים ליחידה להמשך המסלול. אז הם רוכשים מיומנויות לחימה, ניווט, הסוואה, נהיגה והפעלת מערכות נשק ייעודיות. משך מסלול הלוחם הוא כ־16 חודשים. לחיילי היחידה נדרש פרופיל 82 וקב"א 51 לפחות, ללא סעיפים פוסלים.
3. ביוני 2022 הודיע צה"ל שניתן להגיע לחטיבת הקומנדו מכל גיבושי חטיבות החי"ר.

הכשרה
-----

אורך מסלול לוחם ביחידה נמשך כ-16 חודשים (שנה וארבע).

תחילה מתחילים לוחמי מגלן, את הטירונות בבא"ח צנחנים בפלגה משותפת יחד עם לוחמי דובדבן. בתום שלב זה עוברים הלוחמים קורס צניחה. לאחר מכן עוברים הלוחמים לשלב לוחמות הבסיס (טירונות יחידה) שנמשך כחודש וחצי. שאחריו, ממשיכים הלוחמים לשמונה חודשים בביה''ס לקומנדו, יחד עם דובדבן ואגוז. בשלב זה יעברו הלוחמים אימוני לוחמה במתארים שונים, יחולקו למקצועות שונים בצוות, ויעברו שבועות ניווט והסוואה. בתום שלב זה יעלו כל אחת מהיחידות אל בסיס האם שלה להמשך המסלול, שם גם יגלו את היעוד הספציפי של הצוות וירכשו בו מיומנויות.

בסוף המסלול נערך טקס מסורתי סגור למשפחות, בו הלוחמים עורכים שבוע מסכם בדרום הארץ, ולמעשה מסיימים את ההכשרה שלהם ומקבלים את סיכת לוחם מגלן.

סיכות
-----

* סיכת תקשוב מגלןסיכת תקשוב מגלן
* סיכת חיילי המפקדה של יחידת מגלןסיכת חיילי המפקדה של יחידת מגלן

עמותת ידידי מגלן
----------------

עמותת ידידי מגלן היא עמותה שהוקמה בשנת 2006 על ידי יוצאי היחידה. העמותה מונה (נכון ל-2023) 1,500 חברים. העמותה תומכת בחיילי היחידה בסדיר ובמילואים בפעילויות ותחומים שונים, בהם: התנדבות, אקדמיה, תמיכה נפשית, תרומות, אירועים קהילתיים ועוד. קשורים אליה למעלה מ-10,000 בוגרי היחידה.

גלריה
-----

* לוחמי היחידה באימון 2019/2020
* לוחמי היחידה באימון חטיבתילוחמי היחידה באימון חטיבתי
* 
* פצמ"ר "עוקץ פלדה" ברשות היחידה. פצצת מרגמה בקוטר 120 מ"מ עם הנחיית לייזר ו-GPS.פצמ"ר "עוקץ פלדה" ברשות היחידה. פצצת מרגמה בקוטר 120 מ"מ עם הנחיית לייזר ו-GPS.
* לוחם מגלן בתרגיללוחם מגלן בתרגיל
* לוחמי מגלן ברצועת עזה במהלך מלחמת חרבות ברזללוחמי מגלן ברצועת עזה במהלך מלחמת חרבות ברזל
* לוחמי מגלן במהלך פעולה בח'אן יונס במלחמת חרבות ברזללוחמי מגלן במהלך פעולה בח'אן יונס במלחמת חרבות ברזל
* לוחמי מגלן באימוןלוחמי מגלן באימון
* לוחמי מגלן במלחמת חרבות ברזללוחמי מגלן במלחמת חרבות ברזל
* לוחמי מגלן באימון לוחמה בשטח בנוילוחמי מגלן באימון לוחמה בשטח בנוי
* לוחמי מגלן בח'אן יונסלוחמי מגלן בח'אן יונס
* לוחמי מגלן בח'אן יונסלוחמי מגלן בח'אן יונס
* לוחמי מגלן בשכונת אל אמל בח'אן יונסלוחמי מגלן בשכונת אל אמל בח'אן יונס

* סרטוני וידאו מפעילות היחידה במבצע
* פעילות כוחות צה"ל, 3 ביולי 2023
* היתקלות בין לוחמי יחידת מגלן למחבלים, 3 ביולי 2023

לקריאה נוספת
------------

* יאיר אנסבכר, **כצל ציפור**, תל אביב: ידיעות אחרונות, 2009, מסת"ב 9789654828338
* עפר שלח ויואב לימור, **שבויים בלבנון: האמת על מלחמת לבנון השנייה**, תל אביב: ידיעות אחרונות, 2007, מסת"ב 9654824086
* איל דורון, הדס ועופר רגב, "**בהשקט ובבטחה – מורשת יחידת מגלן**", פורת הוצאה לאור, מאי 2012.

קישורים חיצוניים
----------------

ויקישיתוף מדיה וקבצים בנושא **יחידת מגלן** בוויקישיתוף
* אתר האינטרנט הרשמי של יחידת מגלן באתר צה"ל
* עמותת "מגלן" – האתר הרשמי
* סיפורה של יחידת מגלן – סיפור מקומי על ציר הזמן
* המנון יחידת מגלן, באתר ויקיטקסט
* חנן גרינברג, "שביתה איטלקית" באמצע האימון של מגלן, באתר ynet, 1 באפריל 2007
* יואב לימור ואלון בן דוד, מקום חמישי: מגלן, באתר ynet, 24 בינואר 2008
* חנן גרינברג, אימון ראשון במגלן אחרי מות הקצין: 'זה מה שרצה', באתר ynet, 16 ביוני 2011
* ניר וולף, המגלן והחרב, באתר ישראל היום, 17 ביוני 2011
* דניאלה בוקור ופלורית שויחט, יחידת מגלן חגגה חצי יובל, באתר צה"ל (דרך ארכיון האינטרנט), 24 ביוני 2011
* סמדר קרמפף, מתוך אתר "ישראל דיפנס", ‏ 18 באוגוסט 2011
* סמדר קרמפף, זרוע היבשה, מפקד מגלן: הלוחמים שלי מתאמנים בכל יום בתחושה של "מחר מלחמה", באתר צה"ל (דרך ארכיון האינטרנט), 5 ביולי 2012
* לילך שובל, חושב לעומק, באתר ישראל היום, 5 במאי 2014
* יהודה שלזינגר, כל בית שני היה ממולכד, באתר ישראל היום, 9 באוגוסט 2014
* שי גל, ‏מה קרה בקרב בו נפלו שלושת לוחמי מגלן?, באתר ‏מאקו‏, 8 באוגוסט 2014
* אמיר בוחבוט‏, אחרי הצל"ש, מפקד מגלן חוזר למנהרות הטרור, באתר וואלה!‏, 5 בפברואר 2015
* אתר למנויים בלבד  איתי אילנאי, "אמרתי למפקד שמישהו ייפגע. הוא ענה שזו מסורת", באתר "ידיעות אחרונות", 9 באוגוסט 2018
* מערכת אתר צה"ל, וזו רק הצצה קטנה לאימון של לוחמי מגלן והכוחות המיוחדים בקפריסין, באתר צה"ל, 1 בנובמבר 2018
* בועז עשתאי, תומי שטוקמן וגלעד שולצקי, מערכת אתר צה"ל, שנה עם לוחמי "מגלן" – הצצה נדירה לתוך יחידת הקומנדו, באתר צה"ל, 14 באפריל 2020
* ניר דבורי, ‏ירדו מהרכב, נתקלו בחמושים - והגיבו באש: תיעוד המבצע בג'נין מעיני לוחם מגלן, באתר ‏מאקו‏, 3 ביולי 2023
* איך נולדה יחידת הקומנדו שפועלת כבר 37 שנה מתחת לרדאר?, באתר צה"ל, 7 בספטמבר 2023
* אתר למנויים בלבד אמיר תיבון, כשהיינו נצורים בממ"דים, הם יצאו להציל את נחל עוז — ולא חזרו, באתר הארץ, 3 בנובמבר 2023
* כך נלחמת יחידת מגלן בתוך הרצועה. מבט מבפנים, באתר צה"ל, 21 בנובמבר 2023
* חיסול המחבלים על ידי לוחמי מגלן | את"צ, סרטון בערוץ "עדכוני צה"ל", באתר יוטיוב (אורך: 0:45), 14 במרץ 2024

הערות שוליים
------------

1. ↑  משה גוזגל, איגוד האתלטיקה חשף שמות חיילי יחידות עילית, באתר ynet, 1 במרץ 2005; וראו גם דף לזכרו של לוחם היחידה
2. ↑  לילך שובל, חושב לעומק, באתר ישראל היום, 11 ביוני 2014
3. ↑  איל דורון, הדס ועופר רגב, "**בהשקט ובבטחה – מורשת יחידת מגלן**", פורת הוצאה לאור, מאי 2012, עמודים 14–15
4. ↑  יוסי יהושוע ונאוה צוריאל, עשרים שנה למגלן, ידיעות אחרונות, 24 באוגוסט 2007
5. ↑  איל דורון, הדס ועופר רגב, "**בהשקט ובבטחה – מורשת יחידת מגלן**", פורת הוצאה לאור, מאי 2012, עמודים 15–17
6. 1 2  יוסי יהושוע ונאוה צוריאל, "עשרים שנה למגלן", באתר הגבורה, כתבה על יחידת מגלן, ידיעות אחרונות, 24 באוגוסט 2007.
7. ↑  איל דורון, הדס ועופר רגב, "**בהשקט ובבטחה – מורשת יחידת מגלן**", פורת הוצאה לאור, מאי 2012, עמוד 43
8. ↑  אתר למנויים בלבד עמוס הראל, עזבו את נפתלי בנט, הוא לא אחראי לפרשת כפר כנא, באתר הארץ, 5 בינואר 2015
9. ↑  שלום ירושלמי, סערת בנט: הטור שחשף את מעורבותו בכפר כנא, באתר nrg‏, 5 בינואר 2014
10. 1 2 3  שי להב, יחידה כירורגית, באתר nrg‏, 1 במאי 2003.
11. ↑  עמוס הראל, גדעון אלון ויהונתן ליס‏, "ליקויים בהיערכות צה"ל איפשרו הפיגוע בבקעה", באתר וואלה!‏, 20 במרץ 2002
12. ↑  אמיר בוחבוט‏, "מחבלים הלכו עד הסוף": חזרה אינטימית לרמאללה של "חומת מגן", באתר וואלה!‏, 16 באפריל 2017
13. ↑  עמוס הראל, מפקד אוגדת יהודה יערער על הערת האלוף, באתר הארץ, 24 באפריל 2003
14. ↑  עמוס הראל, אלוף הפיקוד סבור שנקט צעדים מרחיקי לכת, באתר הארץ, 24 באפריל 2003
15. ↑  חן קוטס־בר, **ציידי הרקטות**, מעריב, 12 בספטמבר 2007 (הכתבה הסרוקה בפורום צבא וביטחון של פרש)
16. ↑  יאיר אנסבכר, כצל ציפור, תל אביב: ידיעות אחרונות, 2009, עמ' 333
17. ↑  אמיר בוחבוט‏, מפקד מגלן משחזר: כך איתרנו את גופות הנערים, באתר וואלה!‏, 3 ביולי 2014
18. ↑  יואב זיתון, צפו: טיל שירו לוחמי מגלן פגע בול במטרה, באתר ynet, 18 ביולי 2014  
יואב זיתון, אליאור לוי, רועי קייס, אחיה ראב"ד וירון קלנר, צה"ל ממשיך לתקוף על הקרקע, השב"כ חוקר עשרות מחבלים שנתפסו; חמאס: "לא ניכנע", באתר ynet, 19 ביולי 2014  
יואב זיתון, אליאור לוי ורועי קייס, "מעולם לא ראיתי כל כך הרבה אמל"ח". תיעוד פעילות מגלן ברצועה, באתר ynet, 25 ביולי 2014
19. ↑  יואב זיתון ורן בוקר, שלושה חיילים נהרגו היום ברצועת עזה, באתר ynet, 30 ביולי 2014
20. ↑  יואב זיתון, כבוד לגיבורים: פורסמו שמות מעוטרי צה"ל מצוק איתן, באתר ynet, 19 בינואר 2015
21. ↑   ה־"Navy SEALs", מגלן או הגדס"ר. מי ניצח בתחרות הצליפה הבין־לאומית? התוצאות, באתר צה"ל, 12 ביולי 2018
22. ↑  אמיר בוחבוט ואלי אשכנזי‏, תקרית לילית בגבול סוריה: צה"ל חיסל חוליית מחבלים שהניחו מטענים, באתר וואלה!‏, 3 באוגוסט 2020.
23. ↑   אלה היחידות הזוכות ב"אות הערכה מבצעי" של הרמטכ"ל, באתר צה"ל, 25 נובמבר 2021.
24. ↑  "טוב טהור שלא רואים היום": סגן יפתח יעבץ נפל בהסתערות על מחבלים בנחל עוז | ישראל היום, באתר www.israelhayom.co.il, ‏2023-10-09
25. ↑  המכתב המצמרר של קצין מגלן שנפל בקרב בנחל עוז, באתר ערוץ 7, ‏9.10.23
26. ↑  אתר למנויים בלבד אמיר תיבון, כשהיינו נצורים בממ"דים, הם יצאו להציל את נחל עוז — ולא חזרו, באתר הארץ, 3 בנובמבר 2023
27. ↑  יעל צ'כנובר, "חן שמע שהותקלנו, חייך – והסתער": ריאיון מיוחד עם אחיו של סגן מפקד מגלן, באתר ynet, 31 בדצמבר 2023
28. ↑   שימוש מבצעי ראשון של מגלן ב"עוקץ פלדה", באתר צה"ל, 22 באוקטובר 2023.
29. ↑  ארנולד נטייב, ‏"אם אני לא שם ייכנסו ליישובים ויבצעו טבח": הסרטון המצמרר של רס"ן יששכר נתן שנפל בעזה, באתר מעריב אונליין, 13 בנובמבר 2023
30. ↑   כך נלחמת יחידת מגלן בתוך הרצועה. מבט מבפנים, באתר צה"ל, 21 בנובמבר 2023.
31. ↑  none, ‏תקיפות בטילים מדויקים והיתקלויות עם מחבלים: תיעוד מלחימת יחידת מגלן ברצועת עזה, באתר ‏מאקו‏, 21 בנובמבר 2023.
32. ↑  עמוס הראל, המח"ט האחרון של בינת ג'בייל: לא יצאנו מלבנון, ברחנו, באתר הארץ, 21 במאי 2010
33. ↑  שיר פילו, בין דפי ההיסטוריה, אתר זרוע היבשה, 12 ביולי 2010
34. ↑  לילך שובל, אשתי אמרה לי: אתה לא חוזר הביתה לפני שתביא את הנערים, באתר ישראל היום, 4 ביולי 2014
35. ↑  יואב זיתון, שימוש מבצעי ראשון בפצמ"ר המדויק "עוקץ פלדה" | תיעוד, באתר ynet, 22 באוקטובר 2023
36. ↑  המדריך: איך מתקבלים ליחידת מגלן?, באתר צה"ל.
37. ↑   כך נראה מסלול ההכשרה של לוחמי מגלן, באתר צה"ל, 15 בדצמבר 2016
38. ↑  Maglan Association | עמותת ידידי מגלן, ‏2023-10-18 (באנגלית אמריקאית)

| חטיבת עוז |
| --- |
| יחידות החטיבה | מגלן  • דובדבן  • אגוז  |  |